text: Dyr reddet ud af brændende staldbygning
  22 august 2012 kl. 07.10
  16 heste og to hunde blev sent tirsdag aften reddet ud af en brændende staldbygning mellem Vejle og Daugård.
  Branden opstod, da varmen fra udstødningsrøret på en minilæsser antændte hø i laden, oplyser vicepolitikommissær i Vejle Jens Møller Pedersen til TV SYD.
  Hverken dyr eller mennesker kom til skade ved branden, der hurtigt var bragt under kontrol af Vejle Brandvæsen.
  